Pseudotrematodes

Pseudotrematodes er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

 Utseende 
En karakteristisk utseende oldenborre, ca. 15 millimeter lang. Hele insektet er matt svart, kan overflatisk minne om enkelte skyggebiller (Tenebrionidae), men har helt annerledes antenner. Kroppen er høyt hvelvet, beina forholdsvis korte. Hodet og pronotum er tett og kraftig punktert. Antennene er ganske korte med en tre-leddet klubbe av ganske korte lameller (blader). Undersiden er kledt med nokså korte hår.

 Utbredelse 
Arten er utbredt i det sørlige og østlige Balkan: Hellas, Makedonia, Bulgaria og den europeiske delen av Tyrkia.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Rhizotrogini Burmeister, 1855
 Slekten Pseudotrematodes Jacquelin du Val, 1860
 Pseudotrematodes frivaldszkyi (Ménétriés, 1836)

 Eksterne lenker 

 Bilde av arten
 Bilde av arten

Kategori:Oldenborrer
Kategori:Dyr formelt beskrevet i 1860
Kategori:Dyr formelt beskrevet av Pierre Nicolas Camille Jacquelin du Val